Áheyrnarfulltrúar tónlistarskóla , Sóley Þrastardóttir og Berglind Halldórsdóttir sátu fundinn undir liðum 1 - 3 . Áheyrnarfulltrúar leikskóla , Sigríður Herdís Pálsdóttir , Jóhanna Harðardóttir og Hlín Stefánsdóttir sátu fundinn undir liðum 3 - 9 . Guðmunda Vala Jónasdóttir , skólastjóri Hádegishöfða tók þátt í fundinum undir lið 6. 1 . Fullorðnir nemendur í tónlistarskólunum Sóley Þrastardóttir fylgdi eftir fyrirliggjandi tillögu að reglum vegna niðurfellingar tónlistarskólagjalda þegar nemendur hætta í námi á skólaárinu , sem skólastjórar tónlistarskólanna á Egilsstöðum og í Fellabæ leggja fram . Fræðslunefnd samþykkir reglurnar fyrir sitt leyti . Samþykkt samhljóða með handauppréttingu . Formaður kynnti þann undirbúning sem hefur farið fram við mat á hvernig vinna beri endurskoðun / uppfærslu á gildandi menntastefnu eða nýja stefnu . Ákveðið að senda hagsmunaaðilum þær spurningar sem liggja fyrir fundinum og nýta svör við þeim við ákvörðun um næstu skref í vinnuferlinu . Samþykkt samhljóða með handauppréttingu .